Сабантуй мәсьәләсе төрле кеше күзлегеннән (УЕНЫ-ЧЫНЫ БЕРГӘ)

 Дин әһеле:
Сабантуйны ураза беткәч үткәрү хәерлерәк, көннәр дә җылытыр.

Зур түрә:
Сабантуй – татар халкының борынгыдан килгән бәйрәмнәренең берсе. Ул халыкны берләштерә торган бәйрәм. Халык бердәм булганда гына без бердәм булабыз. Бердәмлектә - көч! Көчтә - куәт! 

Авыл җирлеге башлыгы:
Яңгыр булса ни? Кеше булмаса ни? Үткәрдек бит!

Артист:
Каян гына килеп чыкты бу матәм көне! Ике заказны югалттым!

Инстаграм кулланучы:
Йехоуу! Без бүген Сабантуйда кыздырабыз!!!

Фейсбук кулланучы:
Ничек оят түгел кешеләргә матәм көнне күңел ачарга?

Авыл халкы: 
Сабантуйга зарплата бирмәсләрме?

Шәһәр халкы:
Без кайттык. Әйдә, биегез! 
	---	
Матбугат.ру

	№ --- | 03.07.2017	


